पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त शशि रंजन ने कहा है कि एमएमसीएच में कोरोना संक्रमितों की मौत होने पर शव को सैनिटाइज कर प्लास्टिक में पैक कर दिया जाता है। अगर नगर निगम इलाके का हुआ तो इसकी सूचना एसडीओ व नगर निगम को दी जाती है। अगर ग्रामीण इलाके का हुआ तो उसकी सूचना संबंधित बीडीओ को दी जाती है।
उसके बाद शव को सीधे धाट/कब्रिस्तान पर भेजा जाता है, जहां कोविड प्रोटोकॉल के अनुसार अंतिम संस्कार किया जाता है। उन्होंने कहा कि ग्रामीण इलाकों से मौत की खबर मिलने पर उसकी सत्यता की जांच की जाती है। पांडू व सतबरवा प्रखंड में मौतों की जानकारी मिलने पर जांच कराकर उसको सत्यापित किया गया। हालांकि उसमें सत्यता नहीं पाई गई। उन्होंने ग्रामीण क्षेत्रों में कोरोना संक्रमितों के अंतिम संस्कार में कोविड-19 प्रोटोकॉल के अनुपालन नहीं किए जाने की सूचना नहीं है। उन्होंने सभी बीडीओ को कोरोना से मृत लोगों के अंतिम संस्कार में कोविड-19 प्रोटोकॉल के अनुपालन सुनिश्चित कराने का निर्देश दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn